
 16.2.2013
 BG
 Официален вестник на Европейския съюз
 L 45/6
 РЕГЛАМЕНТ ЗА ИЗПЪЛНЕНИЕ (ЕС) No 132/2013 НА КОМИСИЯТА
 от 15 февруари 2013 година
 за изменение за 187-ми път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
 (2)
 На 11 февруари 2013 г. Комитетът по санкциите към Съвета за сигурност на Организацията на обединените нации (СС на ООН) реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа исканията за отписване, внесени от това лице, и подробния доклад на омбудсмана, изготвен съгласно Резолюция 1904(2009) на СС на ООН.
 (3)
 Приложение I към Регламент (ЕО) No 881/2002 следва да бъде съответно актуализирано,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 февруари 2013 година.
 За Комисията, от името на председателя,
 началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 В категорията „Физически лица“ се заличава следното вписване:
 „Suliman Hamd Suleiman Al-Buthe (известен още като: a) Soliman H.S. Al Buthi, б) Sulayman Hamad Sulayman Al Batha). Адрес: Рияд, Саудитска Арабия. Дата на раждане: 8.12.1961 г. Място на раждане: Кайро, Египет. Гражданство: саудитско. Паспорт No: а) B049614 (саудитски), б) C 536660 (саудитски паспорт, издаден на 5.5.2001 г., изтекъл на 11.5.2006 г.). Други сведения: Директор на отдел „Състояние на околната среда“ на община Рияд, Саудитска Арабия (към февруари 2010 г.). Дата на определянето, посочена в член 2a, параграф 4, буква б): 23.6.2004 г.“
 